
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № …………………./………………….2026 г.
ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград
Относно: Отдаване под наем на лекарски кабинет, находящ се в КАС с. Ерма река
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На 31.12.2025 г. е изтекъл максималният, 10 – годишен, срок на договора № 257/30.12.2015 г.   за отдаване под наем на лекарски кабинет с площ 12,80 кв. м., находящ се на ІІІ – ти етаж в триетажна комплексно - административна сграда, с. Ерма река, парцел ХІІ - КАС, кв. 38 по КРП на с. Ерма река, общ. Златоград.

Комплексно - административна сграда, с. Ерма река, парцел ХІІ - КАС, кв. 38 по КРП на с. Ерма река е публична общинска собственост, съгласно АОС публична № ***/**.**.2002 г.
Съгласно чл. 14, ал. 7 от Закона за общинската собственост, части от  имоти – публична общинска собственост, могат да се отдават под наем  за срок до 10 години, след решение на общински съвет, от кмета на общината, чрез публично оповестен търг или публично оповестен конкурс.

С писмо наш вх. № 10-00-12/29.01.2026 г. Кмет на Кметство с. Ерма река изрази положително становище, относно отдаване под наем на кабинета и предложи отдаването му под наем да бъде извършено чрез публично оповестен конкурс, за срок от 10 години, както и да се запази същото предназначение на кабинета: за извършване на индивидуална практика за първична медицинска помощ. 
Имайки предвид предназначението на кабинета, становище на Кмет на Кметство с. Ерма река, целесъобразно е да бъде отдаден под наем чрез организиране на процедура публично оповестен конкурс, като в конкурсните условия да се включи изискване към участниците – те да са регистрирани като лечебно заведение за извънболнична помощ по Закона за лечебните заведения. 

Отдаване под наем на лекарския кабинет с площ 12,80 кв. м., находящ се на ІІІ – ти етаж в триетажна комплексно - административна сграда, с. Ерма река е включено в Проекта на Годишната програма за управление и разпореждане с имотите-общинска собственост през 2026 година, като имот, който Община Златоград има намерение да предостави под наем. 
С настоящата докладна записка предлагам следните проекти за  
Р Е Ш Е Н И Е

Общински съвет Златоград на основание чл. 21, ал.1, т. 8. и чл. 52, ал. 5, т. 2 от ЗМСМА, чл. 14, ал. 7 и 8 от Закона за общинската собственост, чл. 16 от Наредба № 2 за реда за придобиване, управление и разпореждане  с общинско имущество на ОбС – Златоград,      

Р Е Ш И:
І.  Да се извърши процедура по провеждане на публично оповестен конкурс за отдаване под наем на лекарски кабинет с площ 12,80 кв. м., находящ се на ІІІ – ти етаж в триетажна комплексно - административна сграда, с. Ерма река, парцел ХІІ - КАС, кв. 38 по КРП на с. Ерма река, общ. Златоград, по акт  за публична общинска собственост № ***/**.**.2002 г., вписан в Служба по вписванията гр. Златоград с вх. рег. № ***/**.**.2005г., том **-*, дело ***/05 г., партида **, при следните конкурсни условия:
1. Минимална месечна наемна цена е в размер на 20,23 €  (двадесет евро и двадесет и три цента). Върху достигнатата оферирана месечна наемна цена се начислява ДДС.

2. Предназначение на лекарски кабинет с площ 12,80 кв. м., находящ се на ІІІ – ти етаж в триетажна комплексно - административна сграда, с. Ерма река, парцел ХІІ - КАС, кв. 38 по КРП на с. Ерма река, общ. Златоград: за извършване на първична извънболнична медицинска помощ. 

3. Срок за отдаване под наем – за срок от 10 години от сключване на договора за наем.

4. Предложение за извършване на инвестиции от наемателя, във връзка със стопанисване на лекарски кабинет с площ 12,80 кв. м., находящ се на ІІІ – ти етаж в триетажна комплексно - административна сграда, с. Ерма река, парцел ХІІ - КАС, кв. 38 по КРП на с. Ерма река, общ. Златоград, остойностено в евро.

5. Изисквания към участниците:

· кандидатите да притежават образователна-квалификационна степен „магистър” по медицина.
6. Конкурсът да се проведе при следните критерии и методика на оценяване:

6.1. Критерий за допускане:

Не се допускат до разглеждане, оценка и класиране предложения, в които липсва някой от задължителните документи за участие в конкурса.

6.2. Критерий за разглеждане на допуснатите предложения:

6.2.1. Предназначение: за извършване на първична извънболнична медицинска помощ. Предназначението да не се променя през целия срок на договора за наем – 10 години. Не се допускат до оценка и класиране предложения за ползване на помещенията с друго предназначение.

6.2.2. Предложение за извършване на инвестиции от наемателя, във връзка със стопанисване на лекарски кабинет с площ 12,80 кв. м., находящ се на ІІІ – ти етаж в триетажна комплексно - административна сграда, с. Ерма река, парцел ХІІ - КАС, кв. 38 по КРП на с. Ерма река, общ. Златоград. Не се допускат до оценка и класиране оферти без, остойностено в евро, предложение за извършване на инвестиции.
6.2.3. Минималната офертна цена за отдаване под наем на лекарски кабинет с площ 12,80 кв. м., находящ се на ІІІ – ти етаж в триетажна комплексно - административна сграда, с. Ерма река, парцел ХІІ - КАС, кв. 38 по КРП на с. Ерма река, общ. Златоград е в размер на 20,23 €  (двадесет евро и двадесет и три цента), без включен ДДС. Не се допускат до оценка и класиране оферти с предложена цена под размера, установен като минимална офертна цена за недвижимия имот.

6.3. Критерии за оценка:

6.3.1. Предложената най-висока цена за отдаване под наем се оценя със 70 (седемдесет) точки. Броят точки на останалите участници се изчислява по следната формула: 

К ц =  цена на конкретен участник в евро                   х 70

         най- висока предложена цена в конкурса в евро 

6.3.2. Предложение за извършване на инвестиции от наемателя във връзка със стопанисване на лекарски кабинет с площ 12,80 кв. м., находящ се на ІІІ – ти етаж в триетажна комплексно - административна сграда, с. Ерма река, парцел ХІІ - КАС, кв. 38 по КРП на с. Ерма река, общ. Златоград, остойностено в евро.

Предложения най-висок размер на инвестиции се оценя с 30 (тридесет) точки.

Броят точки на останалите участници се изчислява по следната формула: 

К и = размер на инвест. на конкр. участник в евро   х 30 ,

              най- голям размер на инвестициите в евро
6.3.3. Оценката на предложението на всеки от участниците се извършва и изчислява по индивидуален коефициент на участника - К у по формулата :

 


К у = К ц + К и

Класирането се извършва по низходящ ред, като на първо място се класира офертата, получила най-висока оценка по посочената в т. 6.3.3 формула. 

В случай на наличие на равен брой точки, събрани от двама или повече кандидати, конкурсът завършва по реда на чл. 64, ал. 6 от Наредба № 2  за реда за придобиване, управление  и разпореждане с общинско имущество на Общински съвет Златоград: с явно наддаване между тях, като наддаването започва от по-високата предложена в конкурса цена.  

ІІ. Място на провеждане на конкурса – заседателната зала, находяща се на втори етаж в сградата на Общинска администрация Златоград, ул. “С***** С*********”№ *. 

ІІІ. Депозит за участие в конкурса в размер на 41,00 € (четиридесет и едно евро).

Място за внасяне на депозита - касата на Центъра за административно обслужване, находящ се на партерен етаж в сградата на Общинска администрация Златоград, ул. “С******** С**********”   №*.

ІV. Оглед на имота – предмет на конкурса, може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен конкурс, след закупена конкурсна документация и по предварителна заявка в дирекция АПО, ОС и З в Общинска администрация Златоград.

V. Задължителни документи за участие в конкурса:

1) Предложение от кандидата за участие в конкурса.

2) Документ за внесен депозит – оригинал/копие.

3) Документ за закупена конкурсна документация – оригинал/копие.

4) Копие от документ за самоличност.
5) Документ за регистрация като лечебно заведение за извънболнична помощ по Закона за лечебните заведения или Декларация за предприемане на необходимите действия за регистрация на лекарския кабинет в съответната регионална здравна инспекция (когато кандидатът няма документ за регистрация като лечебно заведение за извънболнична помощ по Закона за лечебните заведения).
6) Документ, удостоверяващ притежаване на образователна - квалификационна степен „магистър” по медицина.

7) Пълномощно с нотариална заверка на подписа, когато се участва чрез пълномощник.
8) Декларация за запазване на предназначението на обекта – по образец.

9) Декларация по чл. 11, ал. 2 от Закона за общинската собственост - по образец.

10) Декларация за извършен оглед на обекта - по образец.

11) Декларация за запознаване с конкурсната документация - по образец.

12) Оферта, поставена в отделен запечатан непрозрачен плик с надпис „Оферта“.

Предложенията за участие в конкурса се представят в запечатан непрозрачен плик, върху който се отбелязва цялостното название на обекта на конкурса, наименованието и адреса на подателя.

VІ. Участието в конкурса е достъпно и равнопоставено за всички физически и юридически лица.
Не се допускат до участие в конкурса физически и юридически лица, които:

- Не са представили някои от задължителните документи за участие в процедурата или те са нередовни;

- Не са закупили конкурсна документация в предвидения срок;

- Не са внесли в предвидения срок и на място, посочено в т. ІІІ от настоящото решение,  определения депозит;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен конкурс и конкурсна документация към нея.

VІІ. Дава съгласие 30 на сто от постъпленията от наем на кабинета да се използват за изпълнение на дейности от местно значение в населеното място – с. Ерма река.
VІІI. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен конкурс, която да съдържа: предмет на конкурса; минимална офертна цена; условия на конкурса; дата, място и часа на провеждане на конкурса; размер на депозита; критерии за оценка на предложения и други конкурсни условия, съгласно настоящото решение, по реда на Глава седма от Наредба № 2 на ОбС Златоград за реда за придобиване, управление и разпореждане с общинско имущество.
Приложение: Копия на следните документи: АОС публична № ***/**.**.2002 г.; становище с наш вх. № 10-00-12/29.01.2026 г. на Кмета на кметство с. Ерма река.
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

